DIJOUS, 17/06/2021 | 03:48 h\nAcompanyem els familiars en l'acte d’homenatge a les persones del Baix Llobregat deportades als camps de concentració nazis\nEl diumenge 16 de maig passat, l’Ajuntament d’Abrera va estar present en l’acte d’homenatge a les persones del Baix Llobregat deportades als camps de concentració nazis, celebrat al Parc de Torreblanca de Sant Feliu de Llobregat. Aquesta activitat s’ha emplaçat aquest mes de maig aprofitant la commemoració el 5 de maig, Dia d’homenatge als espanyols deportats i morts als camps de concentració i víctimes del nazisme.\nAquesta setmana han entrat en vigor noves mesures anti Covid-19 a Catalunya, com l'ampliació de l’horari de la restauració de les 6 h fins a les 24 h, amb taules que podran ser de 6 comensals. Altres novetats són l'ampliació de les reunions i trobades socials de no convivents de 6 a 10 persones com a màxim i l'augment dels aforaments, en teatres i cinemes fins al 70%, i en comerços i universitats al 50%. Des de l'Ajuntament d'Abrera recordem la importància d'extremar les mesures...\nDiferents corredors i corredores del nostre Club d’Atletisme d’Abrera participen en la Cursa de l’Alba\nDesprés de molts mesos sense posar-se un dorsal, a causa de l’estat d’alarma i les mesures vigents entorn de la Covid-19, diferents atletes integrants del Club d’Atletisme d’Abrera van participar en la cursa.\nÚltims dies per sol·licitar els ajuts en matèria de lloguer per les famílies abrerenques\nPer les veïnes i veïns d'Abrera que necessitin assessorament per demanar ajuts pel pagament del lloguer d'habitatges, al nostre Ajuntament poden demanar cita prèvia per concertar una entrevistes presencial a càrrec d'un/a responsable del Consell Comarcal del Baix Llobregat. Des de l'Ajuntament també fem difusió de la convocatòria de subvencions de l’Agència de l’Habitatge de Catalunya (AHC) en relació amb el pagament del lloguer per a la població en general que estarà oberta fins al...\nDes d'Abrera presentem set candidatures a l’11è Concurs d’Iniciatives Empresarials del Baix Llobregat Nord “Fem Xarxa, Fem Empresa”. A totes elles, molta sort!\nDe les set candidatures abrerenques a l'11è Concurs d'Iniciatives Empresarials del Baix Llobregat Nord, 3 empreses opten a la categoria de 'Millor empresa creada a partir de l’any 2019’, altres 3 a la de ‘Millor empresa reconvertida davant la Covid-19’ i també s'ha presentat un projecte de l’alumnat de l'Institut Voltrera a la categoria de ‘Millor idea jove de negoci’. En total s'han rebut 73 candidatures procedents dels vuit municipis que participem a la iniciativa: Abrera, Castellví de...\nObrim un nou procés de selecció d'un arquitecte/a i la constitució d'una borsa de treball\nEstàs buscant feina? Vols treballar al nostre municipi? Des de l'Ajuntament d'Abrera obrim un procés de selecció per a la cobertura interina d'una plaça d'arquitecte/a pel sistema de concurs oposició lliure i la constitució d'una borsa de treball. El termini de presentació de candidatures s'enceta aquest proper dissabte 22 de maig i finalitzarà el dijous 10 de juny (ambdós dies inclosos). A continuació us detallem les característiques d'aquest procés de selecció.\nRealitzem la campanya de manteniment de les franges perimetrals de seguretat contra incendis forestals i zones verdes del nostre municipi\nDes de l'Ajuntament d'Abrera estem duent a terme l'estassada i manteniment de les franges perimetrals contra incendis forestals del nostre municipi, així com els treballs de manteniment de zones verdes dels barris d'Abrera. L'objectiu d'aquests treballs és millorar la seguretat de les persones, habitatges i infraestructures, i disminuir el risc de propagació d’un incendi als barris i al nucli urbà del nostre municipi.\nAbrera amb l'esport! Consulteu les competicions esportives del cap de setmana del dissabte 22 i el diumenge 23 de maig de les entitats abrerenques\nA continuació podeu consultar el calendari dels partits que han estat facilitats per les entitats esportives i que disputen el Club Futsal Abrera, el Club Fronteins Abrera, l'Agrupació Esportiva Abrera i el Club Bàsquet Abrera. A Abrera aquest cap de setmana es juguen diversos partits al Camp Municipal de Futbol (c. Pallejà s/n), al Pavelló d'Esports Municipal (ps. de l'Església, 22) i a les pistes municipals de frontó (ps. de l'Església, 20).\nEl Centre Excursionista d’Abrera celebra 40 anys d’història! Enhorabona!\nDes de l’Ajuntament d’Abrera felicitem el Centre Excursionista d’Abrera pels seus quaranta anys d’història i agraïm la tasca desenvolupada al llarg d’aquests anys en l’àmbit de l’esport, del medi ambient i també del patrimoni cultural. La feina i dedicació de l'entitat al nostre municipi té un gran valor. No només per la seva vessant esportiva sino també cultural. Una associació que, a més de gaudir de la riquesa mediambiental i cultural d’Abrera, també ha dut el nom del nostre municipi...\nEls/les alumnes de tercer de l’Escola Ernest Lluch visiten el consistori d'Abrera dins l’activitat ‘El meu Ajuntament’\nDivendres 14 de maig i dilluns 17 de maig han tingut lloc les primeres visites de l'any 2021 en el marc de l'activitat ‘El meu Ajuntament’, adreçada als/les alumnes de tercer curs d’Educació Primària de les escoles del municipi, amb la finalitat de presentar als nens i nenes d'Abrera com és l’Ajuntament i la seva organització. Les visites es realitzen complint totes les mesures higienico-sanitàries davant la Covid-19, com ara la reducció d'escolars per visita, l'ús de gel hidroalcohòlic i...\nAtenció famílies! Divendres 21 de maig finalitzarà el període de preinscripció pel curs 2021-2022 a l'Escola Bressol Municipal i a la Llar d'Infants Quitxalla\nFamílies! Voleu matricular els vostres fills o filles en l'Escola Bressol Municipal o a la llar d'Infants Quitxalla? Fins divendres 21 de maig aquests centres duran a terme el període de preinscripció pel curs 2021-2022. Des de l'Ajuntament d'Abrera hem treballat conjuntament amb les direccions dels centres l'elaboració de vídeos i entrevistes radiofòniques per fer difusió de les ofertes educatives.\n< 1...3456789...291 >


Pàgina personal d'en Joan: L'Arbocet i Torre del Mas de l'Hereu\nFeia dies que tenia pel cap arribar-me a l'Arbocet per fotografiar les dos torres que es conserven, aprofitant per visitar aquest petit llogaret. Avui a la tarda m'ha donat el rampell definitiu per anar-hi, he agafat el cotxe i he enfilat cap allà.\nEl llogaret que pertany al municipi de Vilanova d'Escornalbou, es petit, amb només dos carrers, el de Dalt i el de Baix, però amb dues antigues torres de guaita, una rodona i l'altre quadrada. Segons sembla la rodona, la Torratxa, era hostatjada pels cristians, i la quadrada, Torre del Gravat (abans Torre del Madico) era pels sarraïns. L'església parroquial està dedicada a Sant Joan i es del segle XVII. Hi ha una creu de terme al costat del cementiri vell, que està tocant a l'església.\nJunt amb cases arranjades hi han moltes que, al menys per fora, estan bastant descuidades, i es una llàstima per la antiguitat que tenen algunes d'elles, segons indica la data gravada al damunt de les portes. També està bastant lletjota la Font de l'Abeurador al davant d'un edifici molt nou que sembla sigui el Casal. També sembla descuidat el Rentador, amb porta tancada dins del que sembla un tros particular.\nDesprés i des d'aquí he intentat arribar a la Torre del Mas de l'Hereu, on hi ha un vèrtex geodèsic, i segons la descripció del I.G.N., que per cert es bastant vella, feien pagar cada vegada que necessitaven pujar per prendre mesures. El Mas de l'Hereu junt al Mas de Llambert, estan rodejats per una tanca metàl·lica que es impossible entre sense fer maldades, i pel davant hi ha una gran porta tancada. Està al pla i rodejat d'arbres, d'ells i de les finques que l'envolten, pel que és impossible fer-ne una fotografia passable. Ara la finca està dedicada l'agroturisme\nEtiquetes. Baix Camp, Llogarets, Torres de guaita, Vèrtex geodèsic


Noves maneres de fer exercici sense avorrir-se\nEl ‘ballet fit’, el ‘bungee workout’ i el ioga aeri són algunes de les noves tendències al gimnàs\n6 min. Barcelona 08/01/2019 16:03\n651x366 Fer més exercici és un dels propòsits recurrents de l'any nou / GETTY Fer més exercici és un dels propòsits recurrents de l'any nou / GETTY\nAra que els bons propòsits per a l’any nou encara no s’han esvaït del tot és un bon moment per fer un repàs de les últimes tendències que s’ofereixen cada cop més als centres de fitness. Més enllà de les clàssiques sessions d'aeròbic, zumba o tonificació, a poc a poc han arribat dels països anglosaxons algunes modalitats de classes pensades per a les persones que consideren el gimnàs un lloc avorrit però necessari per posar-se en forma. És el cas del ‘ballet fit’, el ‘bungee workout’ i l'‘inferno hot pilates’, per esmenta-ne algunes. El seu interès radica en el fet que no només són classes que ajuden a tonificar i mantenir el to físic, sinó que també es converteixen en un espai de diversió i creativitat que ajuda a airejar la ment i a seguir el dia amb més bon humor. Això sí, algunes d’aquestes activitats requereixen, com a mínim, no tenir por de les altures.\nSi sempre has somniat en poder volar i alhora posar-te en forma, aquesta és la teva classe. Es tracta d’una innovadora activitat d’alta intensitat aeròbica en què s’activen tots els músculs, però amb l’incentiu d'estar subjectat per la cintura amb una corda elàstica en tot moment. Aquest sistema permet fer maniobres tridimensionals, flotar en l’aire sense pes i rebotar de manera lliure per tot l’espai alhora que fa treballar la força, la flexibilitat i l’estabilitat corporal. Actualment a Barcelona es pot practicar aquesta modalitat al Bungee Up Barcelona, un centre inaugurat l’any passat per Denise Bragueto, que va descobrir aquest esport gràcies a uns vídeos d’internet. "En vaig quedar completament enamorada", confessa la Denise, que va fer formació a Londres, on va néixer aquesta disciplina, i en un centre especialitzat d’Amsterdam. "Amb el ‘bungee’ pots flotar i saltar sense por de caure o fer-te mal, i és una activitat física molt intensa en l’àmbit cardiovascular", explica la instructora, que assegura que el millor de tot és que cremes moltes calories de manera molt divertida.\nIoga o pilates aeri\nSeguint amb les disciplines que juguen amb la gravetat trobem aquestes dues modalitats, que s’estan fent cada cop més populars a casa nostra. Com es pot entreveure amb el seu nom, consisteixen en la realització d’exercicis de ioga o pilates mentre l’alumne està suspès en l'aire. Això s’aconsegueix mitjançant la utilització de llargues teles penjades del sostre, que són el punt de suport des d’on es fa tota l’activitat. El ioga aeri és una activitat que s’inspira en el 'hatha' ioga i en el ‘mallakhamb rope’, una tècnica tradicional de l'Índia, mentre que el pilates aeri aplica les tècniques del pilates al moviment en suspensió. Es creu que aquests exercicis aeris fomenten la creativitat, el desbloqueig del cos i la concentració, alhora que relaxen el sistema nerviós. Les classes es divideixen en diferents nivells segons l’experiència: en el cas dels alumnes d’iniciació, tots els exercicis es fan a prop de terra; a mesura que s'adquireix experiència es va guanyant altura i s'és més ambiciós amb les acrobàcies. A Barcelona hi ha diversos centres i gimnasos on s’ofereixen aquestes activitats.\n540x306 Una classe de ioga aeri / GETTY Una classe de ioga aeri / GETTY\nSi ets de les persones a les quals agrada més tocar de peus a terra, també pots optar pel ‘ballet fit’, una fusió entre el ballet clàssic de tota la vida i tota la tonificació i força del fitness. És una activitat coreogràfica i dirigida que vol potenciar el costat més artístic de cada alumne i, d'aquesta manera, aconseguir l’expressió de les emocions a través dels moviments més elegants del ballet centrant-se en la postura, el cos i l’actitud. L’objectiu és treballar l’equilibri, la flexibilitat i la fortalesa, parant atenció en la musculatura de la zona abdominal, els braços, els glutis i les cames. La ballarina professional Gloria Morales ha sigut la impulsora de traslladar el ‘ballet fit’ a Espanya, després de formar-se en diferents escoles de prestigi internacional i veure l’èxit que tenien les classes de ‘barre’, un entrenament basat en les posicions clàssiques del ballet. De fet, ‘barre’ vol dir 'barra de ballet'. Amb el temps, aquest entrenament ha evolucionat fins a convertir-se en el ‘ballet fit’ per poder arribar a tota mena de persones.\n540x306 Una classe de 'ballet fit' / GETTY Una classe de 'ballet fit' / GETTY\nLa creativitat pel que fa a esports i a la utilització d’anglicismes no té límits. Un exemple és el ‘fooxing’, una fusió que engloba el fúting ('footing' en anglès) i la boxa (‘boxing’ en anglès). La idea és simple: córrer mentre es practiquen exercicis de boxa amb els braços i les mans. Els experts recomanen practicar-lo a l’aire lliure i en superfícies planes, sobretot els principiants. Amb aquesta proposta s’aconsegueix enfortir les cames, les espatlles, els braços i la cintura alhora que es treballa la resistència, la velocitat, la força, la mobilitat i la coordinació. A més, també contribueix a cremar moltes calories, perquè es combinen dues activitats en una. Això sí, val més gestionar bé tots els moviments per no tenir cap ensurt i caure a terra durant la carrera.\n'Inferno hot pilates'\nQuè et semblaria passar una hora en una sala que està a 35 graus i amb un 40% d’humitat? Si a això li afegeixes la pràctica d’una classe de ioga, ja tens tots els ingredients per practicar l’anomenat ‘inferno hot pilates’. Es tracta d’un mètode en què es fan sèries curtes d’exercicis de 20 segons, amb l’objectiu de fer el màxim de repeticions. La utilització de la calor intensa fa que els músculs es moguin més de pressa i la humitat provoqui suor, alhora que estimula el metabolisme i promou la desintoxicació del cos, millora la circulació i augmenta la flexibilitat. A més, com que es practica sobre una màrfega, no hi ha possibilitat d’impacte i es protegeixen els músculs i les articulacions. Un dels locals més especialitzats a Barcelona és el Bikram Yoga Center, on tenen instructors formats en aquesta metodologia.\nClasses amb DJs\nCada cop és més habitual trobar-se DJs en sales de fitness, sobretot pel que fa a les classes d’'spinning', on es vol aconseguir el màxim rendiment. I és que els entrenadors més sofisticats han vist com l’energia provocada per la música en directe és un incentiu perfecte per animar les classes. Una energia musical que aconsegueix treballar el cos sencer al ritme del ‘beat’ i treballar les cames, l’abdomen, el ‘core’ i el tren superior. Ja sigui música de rock dur com l’últim ‘hit’ de David Guetta, pedalejar al ritme de la música més canyera permet cremar entre 400 i 800 calories en només 50 minuts.\nAlguns clubs de tenis ja han aplicat aquesta versió fitness, amb la qual es pretén cremar més calories en una hora d’exercicis que en tot un partit de tenis normal. Una disciplina que, segons la web Cardio Tennis, ja compta amb 1,2 milions d’aficionats al món. El ‘cardio tenis’ consisteix en un programa d’exercicis d’alta intensitat en què s’incorpora a la pràctica del tenis tota una sèrie d’entrenaments cardiovasculars que inclouen jocs en equip i exercicis com córrer, saltar o moure els braços en intervals seguits.


El judici als líders del procés supera aquests dies la cinquena setmana i és en una fase què es preveu llarga, la testimonial. Des del seu inici, hi ha un fet què està cridant l’atenció a la comunitat...\nI Marchena treu la poteta\nEn altres condicions, podríem dir que el president de la sala del Tribunal Suprem que jutja als presos polítics catalans pels fets de setembre o octubre del 2017 està entre l’espasa i la paret: l’espasa...\nQuè el judici contra els líders independentistes és polític, és una obvietat i el propi Tribunal Superior ho va admetre, de facto, quan va decidir agrupar tots els testimonis polítics i quan, en...\nL’expresident del govern espanyol, Mariano Rajoy, declararà, si no passa res, dimarts vinent, davant del tribunal que jutja el govern legítim de Catalunya per haver complert el programa electoral i...\nNo sé quina sensació tenen vostès, però jo, que pensava que la sentència del judici del procés ja està escrita, he vist refermada la tesi en només una setmana. Quan la gent gran del nostre país...\nSi prenem com a bones les dades facilitades per la Delegació del Govern, que almenys fa que la font segui sempre la mateixa, la concentració d’ahir convocada per la dreta i l’extrema dreta espanyola...\nOperació de maquillatge\nUn trasllat fins a les presons de Madrid dur, d’onze hores i en cabines individuals com taüts, però sense grillons i sense prendre els giratoris a tota velocitat. Un expedient immediat al guàrdia...\nTwitter és el què és però a vegades hi ha piulades que fan pensar. L’altre dia, la usuària @cosp_montse deia: “La mare d’un alumne m’ha retret que parlés de Mauthausen al seu fill, perquè...\nMolt s’ha parlat aquests darrers dies de la inversió promesa pel govern del PSOE a Catalunya per a l’any 2019 com a argument per aprovar els pressupostos. De fet, els diaris de Madrid han afirmat...\nPàgina 6 de 79


El millor de Torres García en una àmplia retrospectiva al MoMA de Nova York | Mataró Ràdio\nEl millor de Torres García en una àmplia retrospectiva al MoMA de Nova York\nDv, 23/10/2015 - 14:21\nEl MoMA, el Museu d’Art Modern de Nova York, inaugura diumenge una exposició retrospectiva dedicada a Joaquín Torres García. La sisena planta de l’equipament acollirà des del 25 d’octubre i fins el mes de febrer de 2016, 190 obres de l’artista. Des de dibuixos, pintures i objectes a escultures i notes inèdites d’aquest uruguaià vinculat a Mataró (el seu pare era de la ciutat i havia emigrat a l’Uruguai). La mostra, ordenada cronològicament, intenta fer una aproximació a la vida i l’obra d’aquest artista que va participar d’algunes de les corrents d’avantguarda de principis del segle XX a Europa. Per Antoni Luís, president de Sant Lluc per l’Art i promotors de la biennal de pintura ‘Torres García ciutat de Mataró’, aquesta extensa mostra del museu novaiorquès situa a Joaquín Torres García al primer escalafó dels artistes.\nL’exposició s’estructura resseguint els períodes més destacats de la seva carrera, amb dos períodes claus: el primer que va des de 1923 a 1933 on es veu l’evolució des dels moviments d’avantguarda europeus fins a establir l’estil Constructivista, de la seva pròpia creació. L’altre període, entre 1935 i 1943, marcat pel seu retorn a Uruguai. Artista polifacètic és permeable a aquests diferents corrents artístics. Tot i que desconegut per molts, Torres Garcia és un dels artistes més importants de la primera meitat del segle XX. La seva deambulació per països de les dues bandes de l’Atlàntic van marcar la seva personalitat artística i es transmet a la seva obra.\nL’exposició que s’inaugura diumenge al MoMA rebrà al visitant amb un gran colós que toca la flauta amb un grup de persones ballant als seus peus, titulat “Lo temporal no és més que un símbol”. Es tracta d’una de les peces que va esculpir per decorar el Saló de Sant Jordi per l’encàrrec fet per Enric Prat de la Riba, quan aquest era president de la Mancomunitat.\nFeia quatre dècades que la ciutat dels gratacels no acollia obres de Torres García. L’última va ser al Museu Guggenheim.\nexposició, MoMA, Joaquín Torres García, Nova York, Uruguai


Instagram la app que segueix batent records – Sindicat de Pares\n14 juny, 2016 /0 Comments/in Adolescents, Homecat, La Família /by SdP\nUns consells de Padres en la Red sobre Instagram no estan de més. Actualment és la app més utilitzada pels nostres adolescents. Que els gaudiu.\nÉs veritat, les xarxes socials basades a compartir fotografies, imatges i vídeo són les que més estan triomfant al món juvenil (Instagram, Snapchat, Periscope, …) Resulta curiós veure com els joves utilitzen estàs plataformes per comunicar-se amb els seus amics incorporant notes, opinions, esments, …\nEl primer que hem de recordar és que per utilitzar Instagram cal tenir, com a mínim, 14 anys.\nQuins riscos existeixen\nEn principi és una eina bastant inofensiva. Pot ser una gran ocasió per educar als teus fills en aspectes tals com a seguretat, privadesa i intimitat a la xarxa i el respecte als altres.\n• Seguretat, donar-li a la contrasenya la importància que té, ha de ser secreta i no s’ha de compartir amb ningú.\n• Privadesa, es diu que en internet les fotos són indelebles, realment són molt difícils d’esborrar i deixen rastre (rastre digital) podent afectar a la reputació online del teu fill.\n• Intimitat, hem de ser acurats amb les dades personals que publiquem. Instagram permet posar una biografia, podries ajudar al teu fill a expressar “qui és”. També cal evitar relacionar-se amb desconeguts que ens demanin que els seguim.\n• Respecte als altres, si publiquem una foto on apareixen altres persones hem de comptar amb el seu consentiment. D’altra banda, hem de ser moderats amb els comentaris que posem d’altres persones.\nConsideracions quant a la privadesa\n• Encara que puc publicar fotos privades, el perfil és públic i visible per tots. La foto de perfil, nom d’usuari i la biografia la veuen tota la comunitat.\n• Es pot sincronitzar el que publiquem a Instagram amb altres xarxes socials, a això li crida “comptes vinculats“. Resulta paradoxal ser acurat amb qui veu el que publico a Instagram i descurar la sincronització automàtica amb altres xarxes on la llista d’amics pot ser infinita.\n• Instagram permet definir el compte privat, no obstant això si anem agregant “amics” deixa de ser privada per a totes aquestes persones.\n• Etiquetatge, Instagram permetre etiquetar a persones. És molt recomanable activar l’opció que ens enviï un correu quan algú ens etiqueti, d’aquesta forma, si no t’agrada pots eliminar l’etiqueta amb el que, encara que la foto no s’esborra, no està relacionada amb tu.\nPodem suggerir als nostres fills\n• Que cuidi la seva imatge a internet i la dels altres.\n• Instagram, com totes les xarxes socials, permet bloquejar a aquelles persones que ens molesten.\n• Millor no sincronitzar Instagram amb la resta de xarxes. Si interessa que una foto aparegui a una altra xarxa, es publica en ella i ja està.\n• Desactiva la geolocalizació, tret que vulguis donar a conèixer on es va prendre la imatge.\nTags: Adolescents, app. instagrem, normes\nhttp://www.sindicatdepares.com/wp-content/uploads/2016/06/instagram.jpg 114 182 SdP http://www.sindicatdepares.com/wp-content/uploads/2016/10/logo-mini.jpg SdP2016-06-14 13:34:362016-06-14 13:34:36Instagram la app que segueix batent records\nL'efecte pantalla: fills comunicats o aïllats?\nProgramació i educació Jóves i ocupació: Els nous Jocs de la fam?


Punt i a part. Caixer, la tradició de menjar sa\nAssumpte: Punt i a part. Caixer, la tradició de menjar sa Ds Jun 30, 2007 1:28 pm\nEn la tradició jueva existeixen una sèrie d'aliments que no són aptes per al consum. El menjar que s'accepta es coneix com a caixer. Es pot entendre com a sa, ecològic, respectuós amb els animals i de bona qualitat. Un dels preceptes que segueixen els jueus és no barrejar carn i llet a l'hora de menjar, el que actualment es coneix com una dieta dissociada d'aliments. A més, no proven per exemple el porc, el conill, el marisc ni el peix que no tinguin escates i aletes. Els preceptes sobre el menjar apte i no apte estan recollits a la Torà, al llibre del Levític.\nA Barcelona, només hi ha una botiga especialitzada en caixer, tot i que alguns productes també es troben als supermercats d'El Corte Inglés. A Delikosher, l'establiment que es troba davant de la Comunitat Israelita de Barcelona, hi ha tot tipus d'aliments amb el segell de qualitat caixer (marca que assegura que compleix els preceptes religiosos) i la carn d'animals que han estat sacrificats per un rabí intentant reduir al màxim el seu patiment. El consum de menjar amb el segell caixer a Catalunya no és molt elevat si es compara amb altres països com ara el Canadà i els Estats Units. Això fa que els preus dels productes caixer siguin més elevats. A Catalunya, en concret al Priorat, també es produeix i es comercialitza vi caixer.\nEls jueus tenen altres tradicions relacionades amb el menjar. La principal és rentar-se les mans després de beneir els aliments. Respecten al màxim el temps que dediquen a dinar.\nAssumpte: Re: Punt i a part. Caixer, la tradició de menjar sa Dj Ago 30, 2007 9:40 pm\nPuc suggerir un canvi? En català és millor escriure "Kaixer" i no "Caixer" per a evitar confusions amb les maquinetes de donar diners\nAquesta norma està molt estesa a la comunitat jueva.\nAssumpte: Re: Punt i a part. Caixer, la tradició de menjar sa Dj Ago 30, 2007 9:43 pm\nUn altra detall: a la resta dels PPCC només hi ha dues carnisseries kaixer, la què esmentes a Barcelona i una a Perpinyà. La majoria dels jueus que volen guardar kaixer es limiten a ser vegetarians, o observar la kaixrut basada en els ingredients in no en el hekxeir. Ocasionalment, sempre pots importar carn i altres coses d'Andalussia.\nAssumpte: Re: Punt i a part. Caixer, la tradició de menjar sa Dv Ago 31, 2007 3:42 am\nBenvingut Pinyolvermell! una aportació molt interessant. Saps si hi ha molts jueus a Perpinyà?\nAssumpte: Re: Punt i a part. Caixer, la tradició de menjar sa


Lloret de Mar acollirà la jornada del Servei d’Emergències Mèdiques de la província de Girona - Àrea professional de Lloret de Mar\nLloret de Mar acollirà la jornada del Servei d’Emergències Mèdiques de la província de Girona\nEs tracta d’una jornada d’actualització que tractarà el tractament especialitzat del pacient traumàtic greu\nEl proper 13 de març el Teatre de Lloret de Mar serà la seu de la jornada del Servei d’Emergències Mèdiques de la província de Girona.\nEs tracta d’una jornada de formació permanent que es centrarà en el tema de les traumatologies greus amb l’objectiu d’actualitzar els coneixements i la pràctica assistencial en la valoració i atenció en la fase aguda del pacient greu (gran cremat, amputat, lesionat medul·lar) des de la primera assistència fins al centre especialitzat. A més, es realitzarà una introducció a la seguretat extrahospitalària a fi de conèixer les recomanacions dels cossos d’emergència per als intervinents i les recomanacions actuals en seguretat per als pacients en emergències.\nOrganitzada per la base del Servei d’Emergències Mèdiques (SEM) de Blanes (Corporació de Salut del Maresme i la Selva), amb el suport de la Direcció Territorial del SEM a Girona, la jornada va adreçada als professionals assistencials del SEM i de l’àmbit sanitari d’urgències i emergències, prioritàriament del territori de Girona. Actualment ja han confirmat l’assistència més de 300 participants.\nDes del Lloret Convention Bureau, entitat de promoció del turisme de reunions i esdeveniments de Lloret de Mar, s’ha col·laborat en l’assessorament logístic. L’any 2011 Lloret de Mar va acollir el Congrés Català d’Urgències i Emergències amb més de 400 participants.


Cambridge School obre una nova escola a Vilanova del Vallès - TOT CURSOS, Cursos i Formació del Vallès\n8 maig, 2018 Actualitat\nCambridge School obre una nova escola a Vilanova del Vallès\nNova acadèmia d’anglès a Vilanova del Vallès!\nAmb aquesta obertura, Cambridge School arribarà a tenir 9 centres al Vallès Oriental i s’aferma com l’escola d’idiomes més gran de la comarca. La nova escola està ubicada a la Plaça dels Països Catalans\n71B, davant de la biblioteca pública Contravent i al costat de les escoles Mestres Munguet i La Falguera. L’escola, que anteriorment va ser un centre ISL (International School of\nLanguages), compta amb 4 aules totalment reformades i equipades amb l’última tecnologia per a l’ensenyament d’idiomes: ordinador, projector interactiu, pissarra, equip de\nso, aire condicionat, etc. A més, té molt d’espai per aparcar just al davant.\n“En assabentar-nos del tancament de l’única escola d’idiomes fins aleshores a Vilanova, ISL, ens vam engrescar amb aquest nou projecte, que ens fa molta il·lusió”, afirma\nSarah Edge, directora general de Cambridge School. I a més afegeix: “Vilanova del Vallès és un poble molt acollidor, amb moltes famílies i molta vida, creiem que Cambridge School\npot ser una bona aportació per a la localitat, amb professors nadius qualificats i el nostre mètode d’ensenyament prestigiós i acreditat per la UB com a únic centre al Vallès Oriental”.\nA Cambridge School Vilanova s’hi oferiran cursos d’anglès per a edats des d’1 any i mig en el cas de Baby English, així com per a infantil, primària, adolescents i adults. A més, també hi haurà cursos específics de preparació per a exàmens oficials de Cambridge, de speaking&listening, classes particulars, etc. i classes en grups, compartides o particulars d’altres idiomes com francès, alemany, italià, xinès, català i espanyol per a estrangers.\nCambridge School Vilanova està actualment ja oberta per a qui desitgi rebre informació sobre el nou curs 18-19 o a partir del maig matricular-se. A l’estiu estarà tancada per reformes i tornarà a obrir les portes al públic el 28 d’agost. El 6 de setembre es farà l’acte d’inauguració del nou centre i a partir del 14 de setembre es començaran les classes del nou curs acadèmic.\nTel. 93 870 20 01\nTel. 93 845 91 64\ncambridge schoolcursos anglesgranollersvilanova\nLA MONGIA, CENTRE DE FORMACIÓ DE CARDEDEU


Normes d'ús de la mascareta en el cotxe - Diari Serpis\nNormes d’ús de la mascareta en el cotxe\n– No portar mascareta en el cotxe pot suposar una multa de fins a 100 euros per ocupant\n– Deixar la mascareta penjant en l’espill retrovisor pot acabar amb una multa de 80 euros\n– També hi ha un límit màxim de persones que poden viatjar en el cotxe, que són cinc. No importa que el cotxe tinga capacitat per a albergar a més passatgers\nFa un any la mascareta es veia amb estranyesa, com una cosa llunyana i sense sentit, eixit d’una sèrie de televisió o a conseqüència de desastres naturals contaminants. Però ja no és així, les màscares FFP2, FFP3, quirúrgiques, de tela o higièniques han vingut per a quedar-se en plena pandèmia de la covid-19.\nNo portar mascareta en el cotxe pot suposar una multa de fins a 100 euros per ocupant, això sempre que no es compartisca vehicle amb persones de la mateixa unitat de convivència.\nUna vegada et puges al cotxe no has de relaxar-te i llevar-te la mascareta si t’acompanyen més persones i no viuen amb tu sota el mateix sostre.\nNo hem d’oblidar que hi ha restriccions pel coronavirus vigents per a frenar la seua expansió. Si comparteixes espai amb un company de treball i qualsevol altra persona no convivent tots dos haureu de romandre a l’interior del cotxe amb la màscara posada per a evitar possibles contagis i previndre una multa per no portar-la, segons la normativa vigent.\nUna excepció a l’obligatorietat de portar la mascareta en cas d’ajuntar-se persones no convivents són els xiquets que no tinguen més de sis anys, que poden no portar-la sense cap mena de problema.\nTambé hi ha un límit màxim de persones que poden viatjar en el cotxe, que són cinc. No importa que el cotxe tinga capacitat per a albergar a més passatgers, no respectar aquesta norma podria suposar una multa de 100 euros.\nTampoc et relaxes si vas només en el cotxe i et lleves la màscara perquè és molt important el lloc on la deixes mentre no la portes posada. Deixar la màscara penjant en l’espill retrovisor pot acabar amb una multa de 80 euros, perquè suposa un perill al volant en dificultar la teua visibilitat.\nNormes d'ús de la mascareta en el cotxe\nArticle anteriorUn home mor ofegat a la platja de Daimús\nArticle següentEnzo Badenas obté la tercera posició en Catadau


Neeraj Kabi: Paatal Lok et fa veure el costat humà dels criminals, no justifica el crim - Web Sèries | Gener 2022\nNeeraj Kabi: Paatal Lok et fa veure el costat humà dels criminals, no justifica el crim\nNeeraj Kabi comparteix el que fa que Paatal Lok sigui únic, el que va aprendre sobre el periodisme després d'interpretar a Sanjeev Mehra i molt més.\nPaatal Lok de Neeraj Kabi es transmet a Amazon Prime Video.\nL'actor Neeraj Kabi va impressionar recentment el públic com el periodista Sanjeev Mehra al thriller de crim d'Amazon Prime Video, Paatal Lok.\nPerò Kabi no és del que es descansi en els llorers. Retorna als seus admiradors entrenant dur per millorar el seu ofici. I, en moments de fracàs, no para. Mai vaig dependre de les pel·lícules per avançar-me i no vaig esperar que les audicions arribessin. Mai vaig parar, i aquesta és l'essència del meu viatge a les pel·lícules, va compartir l'actor mentre passava EN DIRECTE des de la pàgina de Facebook d'Indian Express.\nEn l'última interacció, l'actor va compartir el que fa que Paatal Lok sigui únic, el que va aprendre sobre el periodisme després d'interpretar a Sanjeev Mehra i molt més.\nQuin és el millor compliment que has rebut pel teu paper a Paatal Lok?\nl'home aranya sense camí a casa posava fotos\nArriben molts compliments meravellosos, però no puc diferenciar-me i dir que aquest és millor que els altres. Tots ells han estat prou encoratjadors per assumir cada cop més papers i ser-hi per al meu públic.\nCom t'afecta l'èxit dels teus projectes?\nEm sento molt bé quan a la gent li agrada la meva feina, però després d'un dia o dos, no ho tinc al cap. Torno a treballar i entrenar. No em descanso en els llorers. No faig festa després d'un èxit. La meva manera d'agrair els meus admiradors és tornant a entrenar de nou.\nUna imatge de Paatal Lok d'Amazon Prime Video.\nSegons vostè, què va fer que Paatal Lok fos un èxit tan gran?\nÉs un thriller únic que recorre el viatge de quatre assassins. La part interessant és que aquí veiem el costat humà dels delinqüents. Tenim una perspectiva completa del crim als tres mons en què es divideix l'Índia: la classe alta, la classe mitjana i la classe baixa. Veus molt clarament que hi ha un creador de crim i hi ha un autor de crim. Paatal Lok no et deixa jutjar. Et deixa empatitzar amb aquests assassins. Tampoc justifica el delicte sinó que et fa veure d'on provenen i com funciona el nexe del delicte. Els tres 'loks' es combinen a Paatal Lok, i aquesta és la tragèdia del país que vivim avui. Un dels inspectors del programa diu: Aquesta és una maquinària ben oliada. Tant si en formeu part com si no, continuarà funcionant així, i aquest és un pensament espantós.\nQuè en penses de Jaideep Ahlawat?\nJaideep és un actor molt preparat. És un home que llegeix el seu guió diverses vegades. És una alegria total treballar amb actors tan preparats.\nQuin va ser el repte més gran d'interpretar el paper del periodista Sanjeev Mehra?\nLa complexitat més gran d'aquest paper van ser els seus matisos. A l'espectacle, Sanjeev Mehra comença amb el seu fracàs. Aleshores, utilitza les notícies dels seus assassins com una oportunitat i agafa el poder però a costa de la seva integritat. Perd la seva vida personal i resulta ser un complet solitari. Per tant, aquest arc del seu personatge va ser bastant desafiant.\nNo obstant això, em va agradar el procés de creació del personatge. Va ser un ambient de donar i rebre entre els actors i els directors del plató. Cada dia abans del rodatge, ens asseiavem i debatíem el que es diu exactament en una escena i identificàvem els espais psicològics del personatge. També vam fer molts tallers amb tots els actors i el compromís de tot l'equip em va sorprendre. Mai es va tractar de memoritzar les línies i donar el tir. Es tractava d'entendre el guió.\nQuè has après sobre el periodisme després d'interpretar el paper de Sanjeev Mehra?\nQuan ets periodista, tens una gran responsabilitat envers el teu públic i és important respectar aquesta responsabilitat. A més, m'he adonat que la vida dels periodistes pot ser molt complexa. Són trollejats, perseguits i algunes persones fins i tot poden matar-los. Crec que els periodistes amb integritat són cors valents. Fins i tot en aquests temps de pandèmia, encara rebeu les notícies. Encara tens el periodisme viu. Estan fent tot el que poden en aquest moment, així que els barrets.\nVa haver-hi alguna dificultat per treballar amb dos directors a Paatal Lok?\nTot el rodatge es va dividir en dues parts, una amb Hathi Ram, feta per Avinash Arun, i una altra amb mi i Swastika Mukherjee, que va dirigir Prosit Roy. Per tant, no hi havia possibilitats de desacords o confusions.\nCom ha estat el teu viatge a la indústria del cinema hindi?\nNo parlo del meu viatge a la indústria del cinema hindi, ja que és una cosa personal per a mi. És aquest viatge d'on trec la meva energia i impuls. El que puc dir és que ha estat un llarg viatge i he pres decisions valentes. He treballat molt per això perquè la feina que fas com a actor implica entrenament físic, llegir, estudiar i viure la vida a un nivell molt diferent. Està molt per sobre dels 25 anys de viatge, però va ser només l'any 2012 quan va sortir el vaixell de Teseu que van començar a passar coses a la meva vida. Mentrestant, estava ocupat entrenant i feia molta feina. Mai vaig dependre de les pel·lícules per avançar-me i no vaig esperar que les audicions arribessin. No vaig parar mai i aquesta és l'essència del meu viatge.\nNeeraj Kabi com el periodista Sanjeev Mehra a Paatal Lok.\nQuè prefereixes, el teatre o el cinema?\nTots dos. Treballo a l'escenari com a actor. Jo també faig pel·lícules. Televisió, no he fet gaire. He fet una sèrie de televisió amb Shyam Benegal anomenada Samvidhaan on vaig interpretar el paper de Mahatma Gandhi. Aquesta és la meva única cita amb la televisió. No puc triar entre el teatre i el cinema. Tots dos són igualment sagrats per a mi. Però, el teatre és la base d'un actor. És on aprens tot, des de l'anàlisi del guió fins a la creació de personatges, la veu, les emocions i el treball amb co-actors.\nNawazuddin Siddiqui va dir recentment que els actors no haurien de preocupar-se si la pel·lícula s'estrena en una plataforma OTT o a les sales de cinema. Quina és la teva opinió sobre aquest debat entre la web i la gran pantalla?\nSí, té raó. La teva feina, el teu ofici i el teu talent ho són tot. La plataforma no és important per a un actor. Per a nosaltres, només és un format diferent. La pel·lícula us ofereix dues hores per explicar la vostra història i crear el vostre arc de personatge. Mentre que, les sèries web us ofereixen entre set i nou hores per crear un personatge. Aquesta és l'única diferència. En cas contrari, no crec que l'actor s'hagi de preocupar realment. Aquesta és la preocupació del director. El director decideix com enquadrar els seus plans perquè quan enquadra les teves plans per al cinema, són diferents, i quan enquadra els teus plans per a OTT, és diferent.\nQuina és la vostra metodologia per triar rols?\nLa meva metodologia per triar rols és veure la qualitat de l'equip que treballa en el projecte. Fins i tot quan parlo amb els meus directius, la primera discussió és qui són els productors i quina és la plataforma. Si hi ha productors que no conec, m'assabentaré d'ells i dels seus treballs anteriors. Per a mi, la qualitat humana de l'equip és molt important. Aleshores, demano el guió. El guió ha de tenir una qualitat que ha de ser atractiva. L'escriptura ha de ser impecable. M'hauria de donar un espai ampli per dir el que vull dir com a actor. A més, intento triar una varietat de rols. No m'agrada etiquetar-me com a actor romàntic, dolent o de thriller criminal. De fet, la comèdia és un espai que voldria explorar.\nLlegiu també | Jaideep Ahlawat sobre l'èxit de Paatal Lok: ens vam sorprendre els dos primers dies | Ressenya de Paatal Lok: una sèrie captivadora i escrita de manera intel·ligent | Paatal Lok: Viatge al costat fosc | No estava segur de treure Hathoda Tyagi a Paatal Lok: Abhishek Banerjee | Jagjeet Sandhu sobre l'èxit de Paatal Lok: em sento beneït de formar part d'un espectacle tan gran\nAlgun suggeriment per als actors emergents?\nTren. Aprèn l'ofici. No només aneu al gimnàs, feu clic a les fotografies i aneu a les audicions. Això no t'ajudarà mai. Aprèn la tècnica, fes tallers i fes cursos d'actuació. Fes coses que no et sentis còmode fent. Si us fa vergonya conèixer gent, aneu a conèixer gent. Implica’t amb la vida, amb la humanitat. Com més ho experimentis, millor actor seràs.\nvídua negra al final del joc\ntens la pel·lícula completa de correu\nmillor sèrie web índia


Càritas i Justícia i Pau denuncien la precarietat i defensen el «treball decent» - Diari de Girona\nCàritas i Justícia i Pau denuncien la precarietat i defensen el «treball decent»\nLes entitats recorden que creix la xifra de treballadors pobres, que es tradueixen en explotació i abusos laborals\nXapa a favor del treball decent. càritas\nXapa a favor del treball decent.\nCàritas i Justícia i Pau, així com la resta d'entitats d'Església, han reclamat el dret a una feina digna en el marc de la iniciativa «Defensem el Treball Decent». En un manifest conjunt, aquestes entitats han denunciat la dificultat d'accedir a feines que garanteixin «la dignitat de la persona», ja que, segons denuncien, «continua augmentant el nombre de treballadors i treballadores pobres».\nA més, recorden l'aposta comuna del juny passat durant la 108a Conferència de l'Organització Internacional del Treball, «d'aprofitar tot el potencial del progrés tecnològic i el creixement de la productivitat per aconseguir treball decent i desenvolupament sostenible, que permeti assegurar la dignitat, la realització personal i una distribució equitativa dels beneficis per a tothom».\nEn una jornada de defensa del treball decent, les entitats posen el focus sobre els efectes negatius de la precarietat laboral, que, segons alerten, es tradueix en «vides truncades, vulnerables i violentades de persones explotades i abusades per contractes temporals i eventuals, amb sous que no concorden amb les hores realitzades, sense seguretat en el lloc de treball i subjectes a una flexibilitat que acaba trencant la dimensió personal de les persones treballadores en impossibilitar una veritable conciliació entre treball, família, descans, participació social i oci», assenyalen en un manifest conjunt.\nLes xifres a la diòcesi de Girona\nDes del mes de gener, Càritas Diocesana de Girona ha atès 850 persones a través dels itineraris d'inserció, un seguit de projectes de l'entitat que tenen l'objectiu de millorar l'ocupabilitat de les persones ateses perquè puguin accedir a una feina digna, a través de la formació, l'orientació, o el seguiment personalitzat, entre d'altres. Segons informen, el nombre de dones ateses ha estat de 531 i el d'homes 294. Els projectes han aconseguit 165 insercions laborals en empreses d'arreu de la diòcesi; fins a 10 insercions han estat mitjançant contractes indefinits i la resta han estat temporals. També hi ha 44 insercions de jornades de menys de 30 hores setmanals.\nCàritas aposta per la feina digna com a eina principal per sortir de les situacions d'exclusió social. Per això, explica, tots els seus projectes de l'àmbit laboral es coordinen per poder oferir itineraris individualitzats a casa persona atesa.\nEls ERTO a Girona arriben als 9.731 expedients amb 61.135 treballadors afectats.


Apoyocesáreas 2017 – DONA LLUM – Associació Catalana per un Part Respectat\nNotícies Apoyocesáreas 2017\nMarta Bg •29/05/2017Notícies\nEl proper 10 de juny de 2017 es celebrarà la VI Trobada nacional d’Apoyocesáreas a Barcelona: de l’abraç virtual al real.\nLloc: Locals de Sant Pacià. Entrada pel carrer Socrates, cantonada amb carrer Monges, a Barcelona.\nHora: de 10 a 18.30. Amb pausa al mig dia per dinar juntes.\nUna trobada que té lloc des de fa sis anys, ens posem cara les persones que a diari gaudium de la sapiència i el coneixement de la resta a la llista d’Apoyocesáreas, un lloc ben especial, on ens reunim i compartim experiències i abraçar-nos després de tants missatges.\nDes de El Parto es Nuestro i Dona Llum us convidem a participar en aquest esdeveniment tan esperat: qualsevol eprsona pot assistir, dones embarassades, dones que hagin patit una o vàries cesàries, professionals i per descomptat la familia i persones acompanyants. Marits, pares, mares, fills, filles, totes les persones son benvingudes.\nPer a qualsevol aclariment podeu escriure a: encuentroapoyocesareas@elpartoesnuestro.es\nPer a assitir és necessari omplir el següent formulari, de manera que ens poguem organitzar millor, organitzar el càtering i oferir un millor preu. Moltes gràcies.\nPots descarregar el fulletó sencer aquí: VI ENCUENTRO NACIONAL APOYOCESAREAS 2017\nL’Espurna de Llum


Fotografia infantil i familiar Terrassa | La Bicicleta Vermella\nLes sessions familiars acostumem a fer-les en exterior i captem la relació entre pares i fills, són dinàmiques i molt naturals. També podem fer-les a l'estudi, on seran més posades però sense perdre el nostre objectiu de mostrar el vincle entre tots els membres de la família.\nPer qüestions d'espai, preferim realitzar les sessions familiars en exterior. D'aquesta manera els nens també se senten més lliures i les expressions són sempre més naturals. Però si desitgeu una sessió en estudi, també la podrem realitzar, tenint en compte que les fotografies seran més posades.\nTambé podem fer aquestes sessions amb tiets, cosins, avis i tota la família. De fet, les sessions familiars, junt amb les de nounat, són els productes més escollits pels vals de regal, ja que als avis els encanta fer-se fotografies amb els néts i les nétes. Les sessions amb els avis i tiets sí que es realitzen sempre en exterior.\nSi voleu reservar una sessió en estudi, la podem realitzar en qualsevol moment de l'any, però si la voleu realitzar en exterior, és preferible que no sigui a l'hivern, ja que portem massa capes de roba i els abrics seran més protagonistes que vosaltres. Primavera o tardor són moments ideals.\nPerquè la roba no us prengui protagonisme, recomanem usar tons suaus, sense ratlles, estampats o colors molt cridaners. No necessiteu res més, només ganes de que us faci fotografies i de passar-vos-ho molt bé.\nA la Bicicleta Vermella comptem amb diversos paquets per sessions familiars compostos per arxius digitals en alta resolució, i també paquets amb arxius i material imprès com àlbums, quadres en fusta, foams, etc. i a partir de 230 € o 250 € si es tracta de sessió amb avis i/o tiets. Si voleu reservar una sessió, caldrà que us poseu en contacte amb mi perquè us pugui fer arribar la informació i, un cop acordada una data i una hora, haureu de fer una reserva a compte per formalitzar aquesta data.


Una vintena d’alumnes participen en el taller de patinatge d’Aitona\nL’activitat s’emmarca en les Aitonades, les estades d’estiu per a infants organitzades per l’Ajuntament, l’AMPA de l’Escola Francesc Feliu i Tavo Sports.\nAl llarg d’aquesta setmana, una vintena d’alumnes han participat en el taller de patinatge d’Aitona. Per la gran demanda que hi ha hagut, s’han organitzat dos grups: un pels més petits i els que comencen a patinar, on han après a fer els moviments bàsics sobre rodes; i un altre pels més grans, dirigit a aquells que ja tenen una certa experiència i que volen millorar la seva habilitat amb els patins. Aquest segon grup presentarà aquest divendres, a la clausura del taller, una coreografia sobre patins per mostrar a les famílies la seva evolució.\nLes estades d’estiu d’enguany, les Aitonades, ofereixen als infants de la vila una àmplia varietat d’activitats per realizar durant els mesos de juliol i agost, entre elles, esports, tallers d’anglès, música i dansa o piscina. Les estades multi-activitat ofereixen una alternativa d’oci estiuenc de caràcter didàctic i saludable, en les quals infants de totes les edats podran practicar les seves activitats preferides, provar-ne de noves i gaudir-les amb altres nens i nenes.\nLa setmana vinent es realitzarà el taller de robòtica, curs per al qual encara queden places lliures. Els alumnes aprendran a crear un robot i s’endinsaran en aquest món sofisticat i fascinant que els pot captivar i convertir-se en el seu projecte de futur.


Laurent Garnier: «Ja no sento res nou que em faci dir: ‘Guau, ¿això què és?’»\nEl productor i ‘dj’ francès, figura icònica de la música electrònica des dels anys 90, torna al Sónar per oficiar una sessió de ‘clubbing’ postpandèmic al Poble Espanyol, així com xerrar amb el cineasta Juan Antonio Bayona i preestrenar el documental ‘Laurent Garnier: off the record’\n29 de d’octubre del 2021. 20:41\nEl Sónar ja va apuntar el nom de Laurent Garnier en la seva primera edició, el 1994, just quan aquest productor i ‘dj’ tenia entre mans el seu àlbum de debut, ‘Shot in the dark’. Figura associada a tota una era daurada d’expansió popular de la música electrònica, Garnier ve a Barcelona per oferir una sessió al Poble Espanyol i xerrar amb el cineasta Juan Antonio Bayona al CCCB, actes tots dos programats per aquest dissabte, aquest últim en col·laboració amb el festival In-Edit, que al seu torn aquest cap de setmana preestrena als Aribau Multicines el documental ‘Laurent Garnier: off the record’, de Gabin Rivoire.\n¿Una pel·lícula sobre la seva epopeia en favor del desenvolupament del techno? ¿Quina història volia explicar?\nVaig rebre propostes que no em convencien: volien fer un film sobre mi, i això no em sembla interessant. Vaig ser jo qui em vaig acostar a Gabin Rivoire i li vaig dir: «Ja sé que no saps res de techno, però això és bo». Li vaig proposar venir a casa, que envaís una mica la meva intimitat i m’utilitzés per conèixer gent i explicar la història des d’una perspectiva més àmplia. El vaig triar perquè m’agrada la seva manera poètica de filmar la música. Volia una pel·lícula que mostrés l’emoció que bascula al voltant de la pista de ball, amb la gent deixant-se anar, sense la necessitat de moltes explicacions.\nEn un moment del film es veu la seva col·lecció de vinils: molta música negra, com Sly & The Family Stone, la Motown...\nI molt reggae, hip-hop i jazz... Soc un amant de la música.\nVa créixer en els 70 i 80, un temps en què el ‘dj’ no era protagonista. ¿Què el va atraure d’aquesta figura?\nDe ben petit, quan tenia set o vuit anys, ja m’atreia tot el que tenia a veure amb els clubs, a través dels mitjans i les converses amb el meu germà gran. A París hi havia un club, Le Palace, de què tothom parlava, i em fascinava el que m’explicaven.\nHe produït molts discos, però tot i així no em considero músic\nMai s’ha considerat músic.\nHe produït molts discos, però tot i així no em considero músic, perquè necessito les meves eines electròniques per expressar-me. Sí, componc música, així que potser ho sigui, però em veig més aviat com algú que fa arribar la música a la gent.\nForma part de l’‘star-system’ que en els 90 va convertir els ‘dj’ en estrelles pop.\nNo em veig així. He tingut debats sobre aquest tema amb gent del Sónar: ¿estrella techno?, ¿estrella pop? Potser una estrella del techno és algú que és rere el seu pupitre i l’estrella pop se situa davant l’escenari, més com un actor.\n¿Vostè és més científic que ‘showman’?\nNecessito la música que fan els altres per explicar la meva història. És el que faig cada nit.\nDesprés del techno de Detroit, el house de Chicago, ‘Madchester’ i l’acid-house... ¿Veu ara una cosa tan poderosa com allò?\nJa no sento res nou que em faci dir «guau, ¿això què és?, ¿d’on ve?». Hi ha coses formidables, però sempre veig la connexió amb una cosa anterior. Hem arribat molt lluny en matèria de soroll minimalista, i d’experimentació, però no veig coses revolucionàriament noves ara mateix.\nEl seu últim treball és la col·laboració amb The Limiñanas, un grup de rock francès de la zona de Perpinyà, a l’àlbum ‘De película’. ¿Què l’ha portat cap a ells?\nEns vam fer amics perquè fa cinc anys vaig coorganitzar un festival al sud de França [Festival Yeah!] i van venir a actuar. Una de les coses que ens uneixen és l’atracció pel grup alemany Can. La idea no era fer un àlbum a mig camí entre el seu món i el meu, sinó que jo me n’anés al seu territori.\nQuan algú diu ‘les coses eren millors fa 20 anys’ és que s’està fent vell\nDes de fa alguns anys es parla de la decadència del club: la gent jove interactua per altres vies, com les xarxes socials, i si va a una discoteca és per fer-se ‘selfies’ i penjar-los a Instagram. ¿S’ha acabat el que el club va significar en temps no tan llunyans?\nSempre hi haurà clubs, i gent trobant solucions: al Berghain o el Panorama Bar [clubs berlinesos] no es permet entrar amb mòbil. A París hem passat èpoques dolentes, però clubs com el Concrete han marcat el camí cap a una nova generació. Normalment, quan algú diu «les coses eren millors fa 20 anys» és que s’està fent vell.\nEl Sónar ha sigut una plaça fixa en la seva trajectòria. ¿Què representa el festival per vostè?\nNo noto que sigui un festival que envelleixi, perquè la seva programació continua sent molt avantguardista, amb grans noms i alhora assumint riscos. No conec la meitat de les propostes, però és un lloc on vinc per refrescar-me i veure què està passant, i on és possible, per exemple, trobar-me amb J.A. Bayona, un cineasta que fa pel·lícules enormes.\nClub de Música Festivals de música Juan Antonio Bayona Sónar Música


Tornar a treballar als 40 | ALMA\n— divendres, 25 oct. 2019\nDesprés d’11 anys dedicant-se a cuidar la família, fa uns mesos l’Henar va decidir que volia tornar a incorporar-se al mercat laboral. “M’agafaran en algun lloc sense haver acabat la carrera? I què respondré quan em preguntin què he estat fent els últims anys?” Tenia moltes pors. L’Henar tenia la sensació d’haver-se quedat enrere en aquesta cursa de fons que de vegades creiem que és la vida. Però la vida no és una marató olímpica: no hi ha dos recorreguts iguals i cada rellotge vital marca el seu propi temps. Ara, amb el suport de l’associació Espávila i el programa Incorpora de ”la Caixa”, l’Henar ha acabat trobant el seu camí i molt més que una feina.\n“L’any passat per aquestes dates encara estava tancada a casa”, afirma l’Henar amb el somriure de qui ha superat una gran sotragada. Va deixar la feina fa 11 anys, quan va néixer el més petit dels seus fills i, al cap de poc temps, li van diagnosticar ansietat depressiva. Ara treballa a les tardes en un supermercat i alterna els matins entre amics i reunions a l’Ajuntament: a les passades eleccions del seu poble la van triar ni més ni menys que consellera de Cultura.\nTot va començar el mes de maig passat amb el curs d’integració sociolaboral que l’entitat Espávila de Segovia ofereix dins del programa Incorpora. Tres mesos de classes en què, braç a braç amb els tècnics del programa i professionals de diversos sectors, es va adonar que sempre es pot tirar endavant, per molts anys que s’hagi estat sense feina.\n“A més de les sessions més tècniques sobre determinades feines, a través d’activitats lúdiques, treballem les competències personals”, explica l’Elena, tècnica d’Incorpora a Espávila. “Avui dia, les feines estan en evolució constant, per la qual cosa les competències tècniques es poden arribar a aprendre dins de la feina mateix. Però no pots aprendre a treballar en equip llegint un PowerPoint”. Així, al llarg del curs els participants van desenvolupar competències com l’adaptabilitat, modelant, per exemple, un got amb plastilina per transformar-lo després en una gerra. També van fer jocs de rol per estar a punt per atendre tota mena de clients. I van redactar llistes dels seus punts forts i febles per aprendre a valorar-se i acceptar-se.\n“En el cas de l’Henar, tothom sabia que era capaç de qualsevol cosa… menys ella mateixa. El repte personal més gran com a formadora va ser que fos capaç de veure’l”, explica la tècnica.” Però, gràcies al seu gran esperit de superació, l’Henar per fi va començar a confiar en si mateixa. “He sortit del cercle viciós en què estava, i crec que això també ha ajudat indirectament els meus fills, que ho van viure amb mi. Tant de bo les meves filles puguin dir ‘si la meva mare ha pogut, en el futur nosaltres també podrem ser el que vulguem ser’”, afirma contenta. Perquè, per molt que amb els anys les tasques domèstiques es vagin repartint millor entre sexes, les feines de la casa, l’atenció als fills, a tots els altres encara continuen sent essencialment femenins, amb totes les conseqüències per al desenvolupament personal i laboral que això comporta.\n“Tenim més casos de dones que deixen la feina per cuidar la família que no pas d’homes”, diu l’Elena. Segons l’Henar, “és molt difícil trobar una feina que puguis compaginar amb la càrrega familiar, i més en un entorn rural. No és el mateix viure a Madrid o a Segòvia capital que en un poble”, afirma, pensant en els companys de feina. “Moltes no tenen carnet, per la qual cosa quan surten de treballar a les 22h30, han d’esperar gairebé una hora, a la fresca, que passi l’últim autobús que les porti a casa. Si l’autobús deixa de passar pel que sigui, elles no tenen manera de tornar i es veuen obligades a deixar una feina sabent que, al seu poble, no en trobaran cap altra”.\nEls exercicis d’autoconeixement que van fer durant el curs van servir a l’Henar per adonar-se “que tenia coses de valor per aportar i que els meus fills i la meva vida també són un assoliment”. I és que de vegades sembla que dedicar-te a cuidar la família és no fer res quan, en realitat, les feines de casa són una feina de 24 hores al dia i 365 dies l’any.“La feina domèstica crema molt, i les persones que es queden a casa també necessiten un desenvolupament personal que és bàsic”, afirma l’Henar. “En aquest sentit, iniciatives com Incorpora em semblen imprescindibles perquè totes les persones que no s’atreveixen a tornar al mercat laboral perquè creuen que no tenen res per aportar es llacin a intentar-ho. Totes han de saber que, si volen, sempre estan a temps de canviar la seva vida”.\nIl·lustració: Irene Sánchez\ndones feina trabajo


Article publicat a l'Ara, "El planeta: ni teu, ni meu, sinó per a tots"\nEl professor i membre del Fòrum Global de l'ONU, Martí Boada, ha publicat un article al diari Ara, titulat "El planeta: ni teu, ni meu, sinó per a tots", que es reproduirà a continuació.\nEl professor Martí Boada comparteix amb el Grau de CCAA la seva afició a la poesia\nEl professor Martí Boada ha decidit compartir amb nosaltres, el Grau de Ciències Ambientals, la seva afició a la poesia i a l'escultura natural, coneguda també com a "Forest Art". Esperem que us agradin els dos poemes que compartim amb vosaltres. Gràcies Martí per fer-nos partícips de la teva sensibilitat artística envers el medi ambient.\n"La geoinformació per a modelar el món real. Quins desafiaments comporta?"\nLa Secció de Ciències i Tecnologia de l'Institut d'Estudis Catalans ofereix el cicle Dijous de ciència, en què Xavier Pons impartirà la conferència "La geoinformació per a modelar el món real. Quins desafiaments comporta?".\nNovetats en l'Escola de Formació del COAMB\nEl COAMB ofereix novetats, dos cursos online i una xerrada, en el Butlletí de la seva Escola de Formació previstes per aquest mes de juny.\n"Assessing Climate Impacts on English Economic Growth (1645-1740): an Econometric Approach"\nClimatic Change ha publicat un nou article, en el número 2 del volum 160, titulat "Assessing Climate Impacts on English Economic Growth (1645-1740): an Econometric Approach", sobre el creixement econòmic preindustrial britànic tenint en compte els factors ambientals, que han sigut ignorats en la majoria d'estudis tradicionals.\nEl COAMB presenta novetats en el Butlletí de Formació El COAMB (Col·legi d'Ambientòlegs de Catalunya) ha presentat dos nous cursos de la seva Escola de Formació, previstos pel mes de març.\nTorna l'EcoFira a la UAB Ja tenim aquí l'EcoFira2020! Aquest any, l'Assemblea Ecologista i Dinamització han organitzat un espai enterament dedicat a ensenyar les alternatives al consum i al capitalisme salvatge que han consumit el planeta. L'EcoFira tindrà lloc el 18 de març de 12 h a 16 h a la Plaça Cívica. [+]


IV Marxa Solidària Pro Alzheimer\nSANTA POLA | ESPORTS\nL'Associació de Familiars de persones amb Alzheimer i altres demències de Santa Pola (AFA) organitza la IV Marxa Solidària Pro Alzheimer, amb la col·laboració de la Regidoria d'Acció Social de l'Ajuntament de Santa Pola.\nL'esdeveniment tindrà lloc el proper divendres 25 d'agost, a les 21 hores. El recorregut serà de 5 km i s'iniciarà al parc Peña Grande, passant pels passejos marítims Santiago Bernabeu i Carloti, per a concloure a l'altura de la Cadena, a Santa Pola de l'Est.\nUna vegada finalitzada la marxa, l'Associació oferirà un refrigeri als participants a Platja Varadero.\nLes inscripcions seran a la seu d'AFA, ubicada a l'edifici del Club de Convivència de la Tercer Edat "La Senia", de 10 a 13 hores, així com el mateix dia de la marxa, 30 minuts abans del seu inici.\nJuntament amb el dorsal s'entregarà una polsera fluorescent per a omplir de llum verda el passeig com a símbol d'unió i suport a la malaltia.\nMª Genoveva Molina y Francisco Tortosa, secretària i president d'AFA, animen a participar en aquest esdeveniment, ja que consideren que és una bona forma de col·laborar amb l'associació perquè aquesta pugui continuar proporcionant els seus serveis a familiars i malalts d'Alzheimer, Parkinson i altres demències. A més es tracta d'una activitat amena i per a tots els públics.


IB3N | Djokovic, deportat\nIB3 Notícies > esports > Djokovic, deportat\nLa justícia australiana obliga al número 1 del món a deixar el país i no jugarà l'Obert de Melbourne\nDeportat sense opció de recurs. És la sentència unànime signada per tres jutges del Tribunal Federal. Després de dotze dies a Austràlia, la justícia ha obligat Novak Djockovic a abandonar el país de manera immediata. El serbi, a més, s’enfronta ara a la prohibició d’entrar el país durant els tres propers anys.\nSi els jutges apliquen aquest article, Djokovic només podria entrar a Austràlia amb un permís especial. Els tres magistrats no admeten apel·lació i han assenyalat que, en els propers dies, faran públics els raonaments jurídics. A la sortida de la vista judicial, Nick Wood, advocat principal de la defensa, ha declinat fer declaracions.\nLa resolució posa punt final a un cas que va començar el dia 6 de gener quan les autoritats varen cancel·lar per primera vegada el visat del serbi. El motiu: errades i incoherències en la documentació presentada. L’aparició en públic de Novak Djocokic per dur a terme un entrevista quan ja havia donat positiu per COVID confirmaven que havia mentit. En un comunicat al seu perfil d’Instagram, escrivia el serbi “va ser un error i hauria d’haver revocat aquest compromís”.\nEl número u del tennis mundial també havia assegurat a les autoritats australianes que no havia viatjat en les darreres dues setmanes, la seva estada a Marbella tornava a deixar el serbi en evidència. Djokovic parlava aquí d’un error humà i que no ho havia fet expressament.\nEn qualsevol cas, Djokovic ha estat deportat i no defenserà títol a l’Obert d’Austràlia.\nDesprés d’aquest episodi amb el primer ‘Gran’ de la temporada, hi ha l’incògnita de què succeirà amb el futur esportiu de ‘Nole’. A dia d’avui, s’exigeix la pauta completa per entrar tant al Regne Unit com als Estats Units, per la qual cosa el serbi no podria participar ni a Wimbledon ni a l’Obert dels Estats Units. Això sí, Djokovic podria participar a Roland Garros gràcies al fet que, per als grans esdeveniments, s’obliga a fer una bombolla de 14 dies en lloc d’exigir el certificat de vacunació.


Llimonada Exprimida Ecològica 75 cl - BiosferaComestible\nInici / Tenda / El rebost / Llimonada Exprimida Ecològica 75CL\nVeure la cistella “Mel de Taronger 1KG” s'ha afegit a la teva cistella.\nLlimonada Exprimida Ecològica 75CL\n3.10€ (IVA Inc.)\nQualitat, Ecològic, Vegà, Saludable, Local, Origen, Sostenible, Compromís, Consciència… aquests són alguns adjectius que defineixen la Casa Amella i la seva filla Ecobatea.\nConten amb el segell de la Reserva de la Biosfera a Les Terres de l’Ebre, ja que potencien les activiats econòmiques tradicionals i la nova economia social en el marc de la sostenibiitat de les Terres de l’Ebre. Zona reconeguda com a tal gràcies a la seva riquesa, paisatgística, a la representativitat dels seus ecosistemes mediterranis i al seu model de conservació de la biodiversitat.\nEl municipi de Batea és un dels dotze pobles de la Terra Alta, situat al sud oest de Catalunya, limitant amb Aragó. La Terra Alta gaudeix d’un clima mediterrani, caracteritzat per uns estius calorosos, uns hiverns molt freds i escassa pluja.\nBenvinguts a Ecobatea, junts farem un món sostenible i millor!\nCategories: El rebost, Fruita i verdura Etiquetes: ecobatea, ecològic, exprimit, llimona, llimonada, Reserva de la Biosfera, sense sucre afegit, suc, Terres de l'Ebre, vegà\nContingut llimonada exprimida ecològica:\nAigua i suc de llimona (17-23%) ecològica. No prové de concentrats.\nEnvàs lliure de BPA\nSense gluten, sense ou, sense lactosa i sense sucres afegits.\nUn cop obert concervar al frigorífic un màxim de quatre dies\nOrigen: Batea. Terres de l’Ebre\nEl àcid cítric de les llimones elimina la grassa per ajudar al bon funcionament del cor. Les llimones són riques en vitamines i minerals que reforcen les nostres defenses.\nFruita amb estat pur, sense gas i sense additius. Refrescant i ple de sabor, és ideal per tots els membres de la casa.\nSpaghetti Integral de Blat Ecològic 500GR\n2.55€ (IVA Inc.) Afegir a la cistella\n2020 © DisenyWebTarragona.cat


Està plovent, plou gats i gossos, un cop de vent ha bufat el paraigües per dins, i ara estàs humit. Tant si es tracta d’una pluja freda d’hivern o una pluja calorosa d’estiu, necessitareu un paraigua en què us pugueu confiar per mantenir el vostre cos sec.\nSi sou com la resta de nosaltres, no sempre recordeu veure l'informe meteorològic. Així que quan busqueu un paraigües nou, busqueu-ne un de petit i lleuger perquè pugueu portar-lo sempre, independentment de com sigui el temps. Els millors paraigües tenen les costelles reforçades i les marquesines aèries que es dobleguen amb una ràfega i eviten convertir-se en veles DE facto llestes per portar-lo. Ara, moltes empreses també ofereixen pintures de tefló perquè les seves superfícies s’assequin ràpidament i pugueu evitar els bassals humits sota els paraigües. El nou disseny de paraigües també inclou una opció invertida cap a dins: amb aquest mecanisme, la part mullada “exterior” del paraigües es pot plegar i girar cap a l’interior, mantenint l’aigua que entra, lluny del cotxe, terra i roba. Normalment, aquestes opcions invertides solen mantenir-se per si soles no necessiten inclinar-se o inclinar porta-paraigües.\nHem recollit els millors paraigües per evitar que et mullis a la propera tempesta. Consulteu les opcions a continuació per trobar el vostre estil preferit: fins i tot hi ha una nit amb una franja de seguretat reflectant. - i afegeix-lo al carretó de la compra. La propera vegada que la previsió meteorològica faci una dutxa, tindreu a punt el vostre darrer accessori.\nLa nostra missió a SheKnows és potenciar i inspirar les dones i només fem productes que creiem que us agradarà tant com nosaltres. Tingueu en compte que si compreu alguna cosa fent clic a l’enllaç d’aquest reportatge, és possible que rebem una petita comissió sobre la venda i el minorista pot rebre algunes dades de comptabilitat auditades.\nPost time: 20-20 de maig de 2020


Gastropirineus | BonDia Diari digital d'Andorra.\nInici / Gastropirineus\nGatropirineus reuneix més de 200 participants i uns trenta ponents\nDt., 28/11/2017 - 00:05\nGastropirineus reuneix més de 200 participants i uns trenta ponents\nLes jornades professionals de gastronomia i de la cuina dels Pirineus Gatropirineus es van inaugurar ahir al Palau d’Esports i Congressos d’Alp, amb més de 200 participants, una trentena de ponents i 220 productors representats.\nLlegir més sobre Gastropirineus reuneix més de 200 participants i uns trenta ponents\nDt., 15/11/2016 - 00:40\nMés de 200 cuiners i productors es reuneixen a Gastropirineus\nLes Jornades professionals enogastronòmiques i de la cuina del Pirineu, Gastropirineus, reuneixen durant dos dies més de 200 cuiners, professionals de l’hostaleria i productors a la Seu d’Urgell.\nLlegir més sobre Més de 200 cuiners i productors es reuneixen a Gastropirineus\nDj., 03/11/2016 - 00:35\nLa Generalitat promociona la gastronomia amb Gastropirineus\nEl director de l’Agència Catalana de Turisme (ACT), Xavier Espasa, va presentar ahir les jornades professionals Gastropirineus, que tindran lloc a la Seu d’Urgell, al recinte gòtic de Sant Domènec, del 13 al 15 de novembre.\nLlegir més sobre La Generalitat promociona la gastronomia amb Gastropirineus


MORGAN WALLEN DIU QUE EL SEU ÚS D'UNA INSENSIÓ RACIAL VA SER 'LÚDIC' - INDIE\nMorgan Wallen diu que el seu ús d'un insult racial va ser 'lúdic' en la seva primera entrevista posterior a la controvèrsia\nMorgan Wallen va ser una estrella del crossover country en alça gràcies al seu segon disc del 2021 Perillós: el doble àlbum : L'àlbum va superar tots els gèneres Billboard 200 gràfics i va reservar un concert com Dissabte nit en directe convidat musical. Aleshores, va passar: es va filmar amb un insult racial. Tot i que el seu àlbum va continuar batent rècords de classificació malgrat la controvèrsia, el cantant es va mantenir en els bons mals de molts. Ara, ha abordat tota la situació Bon dia Amèrica , assegut avui amb Michael Strahan per a la seva primera entrevista des que tot va caure.\nStrahan va preguntar a Wallen si el seu ús de la paraula va passar del no-res, i Wallen va explicar: No, no crec que només hagi passat. Vaig estar al voltant d’alguns dels meus amics i, ja se sap, només diem coses ximples junts. Era ... a la nostra ment, és lúdic, saps? No sé si ... això sembla ignorant, però realment d’aquí va sorgir i està malament.\n. @ABC NOTÍCIES EXCLUSIVES: en la nostra ment és lúdic. Sembla ignorant, però realment és d’on va sorgir i està malament. @MorganWallen parla amb @michaelstrahan sobre ser atrapat en un vídeo amb un insult racial. https://t.co/PXMd3zA5En pic.twitter.com/FuJgcfl7vi\n- Good Morning America (@GMA) 23 de juliol de 2021\nStrahan va suggerir llavors que Wallen utilitza sovint Wallen, i Wallen va respondre que no diria amb freqüència que no. No amb freqüència. Vaig dir al voltant d’aquest cert grup d’amics. Va continuar assenyalant que pel que fa al seu ús al vídeo, no ho volia dir de manera despectiva.\nQuan se li va preguntar què li va fer pensar que la paraula fos la més adequada per a ell, Wallen va dir, després d’una pausa, que no estic segur. Crec que només en ignorava. No crec que m’assegués i em digués: 'Ei, és correcte o està malament?'\nEn un altre lloc de la conversa, va revelar que va passar 30 dies en rehabilitació després de l'incident i va assenyalar que va donar els diners del seu augment de vendes d'àlbums a organitzacions negres.\nMireu l’entrevista completa aquí i fes un cop d'ull als clips que hi ha a sobre i a sota\n. @ABC NOTÍCIES EXCLUSIVES: @MorganWallen revela a @michaelstrahan va passar 30 dies en rehabilitació després de l'incident i assegura que va donar els diners de la seva pujada per a la venda d'àlbums a organitzacions negres. https://t.co/PXMd3zA5En pic.twitter.com/BAZI4uFXXf\n. @michaelstrahan : M’ho he dit ... entens per què molesta la gent negra?\nEstrella de la música country @MorganWallen s'asseu a la seva primera entrevista des que el van agafar en una cinta amb un insult racial. https://t.co/92TtmATFC6 pic.twitter.com/x1oHq9JNYf\nser jove i enamorat\nno et necessito la història de riot grrrl


Primera derrota del Reus en Lliga Europea | Canal Reus TV\n23:16 - 16 novembre 2019\nEls roig-i-negres cauen per 3 a 2 contra l'Amatori Wasken Lodi en el segon matx de la fase de grups de la "Champions". El passat 19 d'octubre, els del Baix Camp van guanyar al Dinan Quévert francès per 6 a 2 al Palau d'Esports.\nAl Reus Deportiu Miró se li escapen tres punts en fase de grups de la Lliga Europea després de perdre a domicili contra l'Amatori Wasken Lodi per un resultat de 3 a 2. Els locals han estat molt superiors en la primera meitat de partit, i res hi han pogut fer els de Jordi Garcia per remuntar un 3 a 0 en contra. D'aquesta manera els italians sumen la primera victòria en Champions i empaten a punts amb el Reus.\nMassa Lodi per tan poc Reus\nEl Reus s'ha intentat protegir durant tota la primera meitat dels continus atacs locals, però la seva gran tasca en defensa es desinflava a mesura que passava el temps. Les errades en bola aturada han ajudat a minvar els ànims i Càndid ha arribat fins on ha arribat.\nNi 50 segons ha tardat el Lodi a posar la por al cos als roig-i-negres, i quan l'equip estava més còmode, Domenico Illuzzi ha vist la blava al minut 7. Marc Julià, l'especialista de les directes, ha provat d'aixecar la bola i picar, però el porter italià ha aturat l'intent.\nEls ganxets no han pogut aprofitar la superioritat numèrica i eren els de la Lombarda qui han gaudit de les ocasions més clares. Una d'elles ha derivat en gol al minut 29 gràcies a una jugada col·lectiva que Francesco De Rinaldi ha materialitzat (1-0). Trenta segons més tard, Tiago Rafael ha provocat la desena falta, molt matinera, però Lucas Martínez ha enviat la bola alta.\nAl 20 ha estat el torn del Reus, i Àlex Rodríguez de penal no ha pogut inaugurar l'electrònic pel seu equip. Copiant-se la jugada de Julià, Francesco Compagno ha fet el 2 a 0, amb molta gràcia, deixant bocabadat a Ballart. D'aquesta manera s'ha arribat al temps de descans.\nLa reacció roig-i-negra arriba tard\nMoviment a totes dues àrees en l'inici de la segona meitat. Al minut 28 Àlex ha provocat falta i l'àrbitre no ha dubtat en ensenyar-li la blava. Per sort, Càndid ha aturat el llançament dels locals però res hi ha pogut fer el porter reusenc amb la inferioritat numèrica. João Pinto ha pogut superar el de Sant Hipòlit, donant així més avantatja als italians (3-0).\nEls roig-i-negres han mostrat la seva cara més seriosa en la represa, i al 32 una bona recuperació de Nájera ha connectat amb el capità del Reus. Joan Salvat ha batut al porter italià i els ganxets han mantingut el domini de la bola (3-1). Un tram decisiu de partit on s'ha vist a prop l'empat quan Rodríguez no ha desaprofitat la desena del Lodi per avançar-se al marcador (3-2). Ja amb l'últim atac del matx, Julià ha tingut l'empat a l'estic, però la bola s'ha estavellat al pal.\nAmb aquesta derrota el conjunt de Jordi Garcia posa emoció a la lluita per accedir als quarts de final de la Lliga Europea, ja que ara el Lodi empata a punts amb el Reus a la classificació. Toca passar pàgina i canviar de competició perquè aquest dimecres torna l'OK Lliga amb la visita del CE Lleida Llista al Palau d'Esports a partir de les 21.00 h.\nEl Reus visita Lodi en el primer partit de Lliga Europea a domicili\n15.11 per Berta Treig


FEDAIA: “la veritable patronal a la taula negociadora del conveni d’acció social” - UGT Serveis Públics Catalunya\nFEDAIA: “la veritable patronal a la taula negociadora del conveni d’acció social”\nMontse Gonzàlez Sànchez2022-02-22T09:34:12+01:0022/02/2022|Serveis Socials|\nFEDAIA és una federació d’entitats, membre de la Patronal del sector de l’Acció Social: “La Confederació”. I com federació, agrupa a Catalunya un conjunt d’entitats que treballen amb l’infància, adolescència, joventut i famílies més vulnerables.\nAl seu web comuniquen que els seus objectius són “la incidència, l’enfortiment i la defensa dels drets dels infants”. Com a sindicat que donem suport a les persones treballadores en primera línia d’aquestes entitats, podem dir que són uns objectius que no es compleixen i podem afirmar que l’únic i principal objectiu és el lucre a partir dels diners públics que reben per a gestionar recursos externs, com per exemple el Centres de Menors de la DGAIA que suposen més del 95% d’aquest àmbit d’intervenció. És per aquest motiu, el paper de la FEDAIA en la negociació del conveni d’acció social ha estat un bloqueig i és qui està marcant a la Patronal del sector les decisions que han d’adoptar a la taula negociadora.\nEntenem que la responsabilitat del finançament dels serveis públics externalitzats és de l’Administració, i considerem que la Patronal, sota la voluntat de la FEDAIA, va bloquejar la negociació del conveni i defuig la seva legitimitat en la negociació col·lectiva com a responsabilitat seva. Sense tenir en compte que hi ha altres entitats socials que no depenen de l’increment de tarifes sinó de les licitacions del concurs públic, i per tant, de les taules salarials del conveni.\nEl novembre del 2020, arran del Decret Llei 39/2020, es va acordar un increment de les tarifes pagades per l’administració als serveis relacionats amb la infància i l’adolescència. Tot i que els increments de tarifes estaven al voltant del 3%, la patronal només estava disposada a pactar un augment salarial de l’1% el 2020 i un 0,5% pel 2021.\nPer tant, l’argument que la Patronal (FEDAIA) va utilitzar per bloquejar el conveni el febrer del 2019 ja no era vàlid, perquè ara ja havien rebut un increment de les seves tarifes per millorar les condicions laborals de les persones treballadores. Per això, ara han canviat d’excusa i diuen que com que aquest increment és insuficient no poden dignificar més la nostra professió o condicions laborals mentre l’administració no els millori les tarifes, i així continuar bloquejant la negociació del nou conveni.\nAixò fa en l’actualitat que, la majoria de les entitats de la FEDAIA que gestionen recursos relacionats amb la DGAIA, davant la falta de més ingressos de l’Administració, per seguir obtenint beneficis han d’abaratir costos amb retallades en les condicions laborals dels seus treballadors i treballadores, incomplint el conveni laboral, no cobrint les substitucions per baixes mèdiques o permisos, incomplint les ratios, entre d’altres.\nPer a aquestes empreses “disfressades” d’entitats socials, les persones treballadores som “mercaderia d’un sol ús” de la qual es poden desfer quan vulguin, “inventant-se” acomiadaments procedents o assumint improcedents, ja que saben que els responsables tècnics de la DGAIA no qüestionen ni supervisen en profunditat la gestió dels seus recursos humans.\nEl pròxim dimecres 23 a les 16 h ens concentrarem en la seu de la FEDAIA (c/ Caballero, 79 de Barcelona) per fer visible el nostre malestar davant la Federació d’Entitats que considerem que és la que verdaderament està fent de Patronal a la taula negociadora del Conveni d’Acció Social.


Bloc de genètica i biotecnologia\nL’any 1973 Stanley cohen i Herbert Boyer van realitzar les primeres experiències que permetien la recombinació de l’ADN, també conegudes com ingenieria genètica.Es coneix com a enginyeria genètica el conjunt de tècniques que permeten introduir gens d’un individu en un altre, tot i pertànyer a espècies diferents. Per tant, possibiliten modificar les característiques hereditàries d’un organisme en un sentit, prèviament, predeterminat. Això ha estat possibble una vegada s’ha conegut l’estrucura molecular de l’ADN i els mecanismes de duplicació, transcripció, traducció a proteïnes i les tècniques que permeten identificar seqüències de nucleòtids i la seva transferència d’unes cèl·lules a unes altres.\nCom deia consisteix en inserir fragments d’ADN, corresponent a un gen determinat que en interessi clonar, en un microorganisme ( normalment solen ser bacteris o virus, encara que es poden fer servir cèl·lules animals i vegetals ). Per aconseguir aquest fet, es necessari un seguit de processos bioquímics que ens permetran, reconèixer, tallar, aïllar i inserir el gen d’interès en la cèl·lula hoste corresponent. L’ADN resultant rep el nom d’ADN recombinant i l’organisme que conté aquest tipus d’ADN organisme transgènic.\n[kml_flashembed movie="http://www.youtube.com/v/MIDfKM7tJi4" width="425" height="350" wmode="transparent" /]\nThis entry was posted in biotecnologia, Conceptes on 4 febrer 2009 by mmiguela.\n← Extracció d’ADN de cèl·lules de fetge de pollastre. Hola! →\n2 thoughts on “Tecnologia de l’ADN recombinant”\nCarla Crivillé 5 febrer 2009 at 20:28\nAbans de fer el treball no em pensava pas que pogués arribar a ser tan ineressant, i no ho dic per dir.\nAra en el treball, estem tractant els aliments trangènics, i n’hi ha molt varietat.\nEl tema que m’interessa més és medicina, però.\nMateu Colom Serra 11 febrer 2009 at 22:00\nAquest vídeo l’he trobat molt interessant, perquè es veu clarament tot el que ens vas explicar. A més ens has posat més informació, que ho trobo molt bé.\nAquí et deixo una breu noticia de la Vanguardia sobre la biotecnologia a Catalunya.\nI a més he trobat que Cuba pretén cultivar aliments transgènics per superar la crisis alimentària. Aquí et deixo el link:


Cap de setmana d'activitats a Calella amb la campanya de turisme "Catalunya, Hola Família"\nDel 20 al 22 la campanya de turisme “Catalunya, Hola Família” proposa més de 150 activitats lúdiques i culturals en dos caps de setmana. Les destinacions de costa celebren les activitats des de demà i fins diumenge, i les de natura i muntanya, del 18 al 20 de maig. En total i participen 24 destinacions turístiques.\nCalella és una de les destinacions acreditades amb el segell “Platja en Família”, de l’Agència Catalana de Turisme (ACT),que aquest cap de setmana acollirà activitats familiars d’aquesta campanya.\nDurant els 3 dies, l’entrada al Far, al Refugi antiaeri, al Museu Arxiu i al MUTUR (Museu del Turisme), l’entrada serà gratuïta.\nEl mateix taller però amb temàtica d’Itàlia, es farà el diumenge a les 11.\nEn la primera edició de la campanya s’ha triat el tema “Llegendes en família”, per emfatitzar en la història i la mitologia catalanes. S’ha creat una aplicació mòbil que permetrà buscar els éssers màgics creats per a l’ocasió i que s’amagaran en boscos, platges, places i parcs de les diferents destinacions familiars catalanes.\nCom no podia ser d’una altra manera, a Calella s’ha de “capturar” a La Llopa.


Espanya rebrà dilluns a Ucraïna a Terrassa - Diari de Terrassa\nEspanya rebrà dilluns a Ucraïna a Terrassa\nLes instal·lacions del Club Natació Terrassa acolliran dilluns a dos quarts de nou del vespre el debut de la selecció espanyola masculina de waterpolo a la Lliga Mundial d'enguany. El combinat de David Martín, enquadrat al grup "D", s'enfrontarà a Ucraïna amb la missió d'estrenar-se amb victòria en aquesta primera fase. El repte sembla assequible, atès que els ucraïnesos van caure contra Montenegro, l'altre conjunt del grup, per 23 a 3 en la primera jornada de la competició.\nLa fase classificatòria europea de la Lliga Mundial contempla tres grups més formats també per tres seleccions. L'"A" està integrat per Grècia, Itàlia i Geòrgia; Hongria, Rússia i França formen el "B"; i Holanda, Sèrbia i Croàcia componen el "C".\nÉs molt probable que el combinat espanyol estigui format pels tretze waterpolistes que han estat citats dilluns al CAR. Entre els elegits, figuren tres jugadors del Terrassa, Bernat Sanahuja, Alberto Barroso i Agustí Pericas.


Una quinzena d'avis i àvies visiten la seu de l'empresa que presta el servei de teleassistència | Ajuntament de Palau-solità i Plegamans\nUna quinzena d'avis i àvies visiten la seu de l'empresa que presta el servei de teleassistència\nUna quinzena d'avis i àvies de Palau-solità i Plegamans han visitat aquest matí la seu que l'empresa Televida té a Barcelona, que és des d'on es coordinen les funcions associades al servei de teleassistència que es presta al municipi. Hi han anat acompanyats per la regidora de Gent Gran de l'Ajuntament, Carme Sanz, i una de les tècniques de Serveis Socials i Gent Gran de l'Ajuntament.\n"La visita ha estat molt interessant per al col·lectiu de gent gran que hi ha anat, fins al punt que alguns d'ells, que no havien sol·licitat aquest servei, ara veuen que els pot ser molt útil", explica la regidora Carme Sanz un cop finalitzada la sortida. Tal i com explica Sanz, "en la visita s'ha explicat que més enllà de socórrer en cas d'accident o d'emergència mèdica, fins i tot poden instal·lar detectors de gas, de fums o d'aigua per actuar de seguida si hi ha una fuita o qualsevol altre problema".\nEl servei de telassistència es va instaurar a Palau-solità i Plegamans al 2005 amb 2 usuaris. Actualment són 149 les persones que l'utilitzen mitjançant l'Ajuntament. Durant l'any 2013, es van produir 3.468 trucades per atendre els usuaris del municipi. D'aquestes, el 58% són trucades fetes pels professionals de Televida per saber si l'usuari es troba bé, pateix alguna urgència o es tracta d'una falsa alarma. 117 de les trucades van activar el protocol d'emergències. Segons la naturalesa de l'incident, s'envia directament una ambulància o bé la unitat mòbil de la mateixa empresa que presta el servei. A més, compten amb la col·laboració de la Policia Local, que custòdia les claus de les llars de les persones que viuen soles.\nPer sol·licitar el servei de teleassistència només cal adreçar-se als Serveis Socials del consistori i exposar el cas. Es recomana concertar visita prèviament, al telèfon 93.864.30.12, de 9 a 14h. El servei es presta mitjançant un copagament entre l'usuari i l'Ajuntament. Cada part es fa càrrec d'una proporció major o menor segons la situació del demandant. Com a màxim, cada usuari paga 21€ per trimestre. L'Ajuntament compta amb el suport de la Diputació de Barcelona per oferir aquest servei.\nEl grup que ha fet la visita davant la Masia de Can Cortès, just abans de pujar a l'autocar que els ha dut a Barcelona.


Arriba FiraEsport a Vilanova d'Escornalbou, la cita imprescindible per als esportistes\n| Josep Martí\nEls amants de l'esport tenen una cita imprescindible el cap de setmana 21 i 22 d'abril amb una nova edició de FiraEsport, la Fira de l'Esport i el Lleure del Camp de Tarragona, a Vilanova d'Escornalbou. Concretament es tracta ja de la setena edició, i durant dos dies es podrà gaudir de desenes d'activitats per a tots els gustos: curses, caminades, esport adaptat, BTT, Body Combat, dansa, Zumba, rocòdrom, passejos en ponis, eurogiro, aerotrim, llits elàstics, inflables temàtics en el món de l'esport i molt més.\nUna de les activitats destacades també és l'Agility i el Disc-Dog, dues disciplines de les quals se'n farà exhibició i també podreu provar de fer-ho amb el vostre gos a la zona d'exhibicions, de la mà del Club Cani-Roig i Gent i Gossos. També podreu gaudir de patinatge de velocitat, freeskate, slalom i salts, boxa, freestyle de bàsquet i futbol, etc.\nPetits i grans gaudiran en aquesta fira esportiva. | Josep Martí\nEntrada gratuïta a l'oci esportiu\nL'entrada al recinte de la fira és gratuïta i s'habilitarà una zona d'aparcament per als visitants i els participants, tot just a l'entrada del poble. Algunes activitats, com el passeig amb ponis, tenen un petit cost d'1 euros, però per gaudir dels inflables només caldrà anar al punt d'informació i adquirir una pulsera identificativa.\nEl FiraEsport 2018 comptarà amb diversos espais on s'hi faran les activitats, però el principal ocupa una superfície d'uns 10.000 metres quadrats distribuïts en diferents zones. Els visitants podran descobrir i conèixer clubs, entitats i molt més a la zona d'estands expositors; els estands per a activitats de lleure i inflables, així com la carpa i bar restaurant i la zona de recepció també es troben a la zona principal. En aquesta zona els més petits gaudiran d'inflables esportius —futbol, pista americana, bàsquet, wipeout, surf, toro mecànic, etc.— i també podran practicar jocs i activitats com el rocòdrom, futbol, aerotrim, curses per a nens i molt més.\nEls nens i nenes podran gaudir també amb els passejos en poni. | Josep Martí\nTambé en aquesta zona els adults podran practicar un seguit d'activitats dirigides com boxa, dance combat, zumba, danses i molt més. Podeu consultar tot el calendari d'activitats clicant en aquest enllaç. Com és habitual al FiraEsport, enguany també se celebrarà en aquest estand una de les proves del concurs de bitlles catalanes. Un altre dels espais és la pista poliesportiva de l'Escola Font de l'Arc, allí els joves podran practicar futbol sala, bàsquet en cadira de rodes, patinatge, exhibició freestyle de futbol i bàsquet, etc. També hi haurà una àrea de lleure, i a les instal·lacions esportives municipals hi haurà els vestidors i dutxes, que seran d'ús gratuït per als participants a les diferents curses.\nFiraEsport obrirà portes el dissabte 21 d'abril a les 10.00 hores i les activitats al matí s'allargaran fins a les dues del migdia. L'horari de tarda serà de 16.00 a 20.00 hores, mentre que diumenge l'horari matinal serà de 10.00 a 14.00 hores. A més de les activitats esportives, també es podrà veure a La Cooperativa l'exposició 'La Muntanya Màgica' a partir del dissabte a les deu del matí. Tot un cap de setmana dedicat a l'esport en un entorn incomparable, ideal per gaudir en família, i recordeu de visitar la pàgina web de FiraEsport per poder apuntar-vos a les curses i sortides que hi ha planejades, i també per descobrir tot el ventall d'activitats amplíssim que s'ha preparat.\n#FIRAESPORT #ESPORT #VILANOVA D'ESCORNALBOU


Tur defensa davant 200 promotors musicals «l'aposta» del Govern per la programació de festivals\ndilluns, 20 de maig de 2019 07:07h\nLa consellera de Cultura, Participació i Esports, Fanny Tur, ha defensat aquest dijous «l'aposta» del Govern per la creació cultural i per la programació de festivals musicals durant la benvinguda als 200 promotors de la música en viu reunits en l'assemblea anual de l'Associació de Promotors Musicals (APM) en el Palau de Congressos.\nEn aquest sentit, Tur ha destacat la recent creació de l'Institut d'Indústries Culturals de Balears (ICIB) com a «plataforma de suport a la indústria creativa».\nPer part seva, la responsable de l'àrea d'arts escèniques de l'Institut d'Estudis Baleàrics (IEB), Neus Ribas, ha presentat als promotors la Fira B!, el mercat professional de música i arts escèniques, que impulsa Cultura a través de l'IEB.\nD'altra banda, la Conselleria ha detallat que dues promotores locals, com són Mallorca Live! i Trui, han ingressat en l'APM i, a més, ha explicat que la celebració de l'assemblea «tendrà un impacte econòmic directe i indirecte» en la zona.\nAixí, la junta directiva de l'APM s'ha reunit amb diversos promotors locals per a explicar-los el funcionament de l'associació així com per a mostrar els beneficis de la unió i, especialment, l'interès creixent del fenomen del turisme musical.\nFinalment, Cultura ha recordat que l'APM representa a les setanta principals empreses espanyoles de promoció de concerts encarregades recaptar entorn del 80 per cent del volum de negoci global del sector.


Un conductor begut dels Jocs Mediterranis atropella un nen de cinc anys i fuig\nUn cotxe oficial dels Jocs Mediterranis ha atropellat un nen de 5 anys i el seu conductor ha donat positiu en el control d'alcoholèmia. L'incident ha tingut lloc dilluns al municipi de Salou (Tarragonès).\nEl nen atropellat, de nacionalitat irlandesa, ha estat ingressat a l'hospital Joan XXIII de Tarragona la matinada d'aquest dimarts, segons ha informat el Diari de Tarragona.\nDe moment el seu estat és greu però el diagnòstic mèdic apunta que la seva vida no corre perill. El conductor, de nacionalitat espanyola, va fugir després de l'accident. Així i tot, el logotip dels Jocs i els testimonis van permetre identificar el model i la matrícula del vehicle.\nEl conductor, i un familiar, van anar a les dependències de la comissaria de Salou mentre el menor era atès a l'hospital. El conductor, integrant de l'organigrama dels Jocs, va ser sotmès a la prova d'alcoholèmia i el resultat va triplicar la taxa permesa per llei segons informa el diari tarragoní.\nAparten el conductor de les seves funcions\nEn un comunicat oficial, el Comitè Organitzador dels Jocs ha aclarit que el conductor es trobava fora del seu horari laboral. L'empresa a la qual pertanyia el treballador l'ha apartat de tota activitat de forma immediata, pendent de les actuacions policials. El mateix organisme ha lamentat profundament els fets i s'ha posat a disposició de la família i de totes les parts implicades.


...... hectornadal: rareses\nCom acostumem a fer quan sortim en bici el dissabtes, a les 07:30 iniciàvem la marxa, de forma calmada, cap a la N-II. Aquest dissabte també s'hi va afegir en Zuhir.\nJa de bon principi les sensacions no van se les millors ja que les cames lentes i la poca xispa feien preveure una sortida poc àgil. Tot i això, l'anada (vent a favor) va ser ràpida, molt ràpida. Jo, com sempre, de moment, a roda d'en Jaume, que realment cada vegada que sortim junts em sorprén la bona (boníssima) forma que té sobre la bici. En Zuhir darrera patint per mantenir el ritme, no és d'extranyar, ja que no fa gaire que surt en bici i encara li manca condició física i tècnica sobre les rodes. A mig camí, ja a Canet, en Carlos apareix i es suma a la festa. Mentrestant una xerrada amb en Zuhir fa que arribem a la conclusió que és millor que a Sant Pol fagi mitja volta i torni per no patir en excès a les pujades de l'interior del Maresme. Així ho fa, bona desició.\nJa a Sant Cebrià, en Jaume, en Carlos i jo comencem a notar les sensacions poc adequades, cadascú per diferens circumstàncies. Una cosa si, durant les pujades i baixades fan una mica el "cabra" i ens ho passem d'allò més bé, ja amb mal i cremor als quàdriceps d'ambdues cames.\nCom que es tracta de gaudir, de moment, vam fer una parada fixada, i una segona per visionar material de bici d'una botiga de Mataró. Si, si, molt boniques les bicis, però si no hi ha cames i no "castiguem" el cos amb entrenaments, les bicis no corren! jeje.\nLa tornada, amb aire (vent) en contra va ser més dura, pel cansament i per la falta de bones sensacions. En definitiva, que per una cosa o per una altra, la sortida ha estat, per les cames, de patiment continu. En canvi, a nivell general, com sempre que es fa una activitat esportiva, la sortida ha estat positiva.


La branca líbia de l’Estat Islàmic decapita 21 cristians coptes egipcis | Internacional | EL PAÍS Catalunya\nLa branca líbia de l’Estat Islàmic decapita 21 cristians coptes egipcis\nLes víctimes, treballadors immigrants, van ser segrestades al desembre i gener pel grup Ansar al-Sharia, que rendeix homenatge al 'califa' Al-Bagdadi\nEl Cairo 15 FEB 2015 - 22:18\tCET\nEl grup gihadista Ansar al-Sharia, branca líbia de l'Estat Islàmic, ha difós aquest diumenge un vídeo que mostra la suposada decapitació de 21 ostatges egipcis, tots ells cristians coptes, que havien estat segrestats en aquest país, l'últim capítol de moment d'una macabra llista de brutals assassinats per part de l'organització gihadista. Les víctimes es van segrestar en dues operacions diferents a la ciutat de Sirte, a la costa líbia, una al desembre i l'altra al gener. Malgrat la inseguretat i el caos que pateix Libia, en aquest país viuen milers d'immigrants egipcis que han deixat els seus pobles i ciutats per la falta d'expectatives d'ocupació.\nAl vídeo, penjat en un compte de Twitter d'una pàgina web afí a l'Estat Islàmic, s'hi poden veure diversos militants conduint un grup de persones vestits amb una granota taronja —els segrestats— fins a una platja. Allà els obliguen a agenollar-se i els decapiten. Un dels terroristes es dirigeix a la càmera abans del salvatge assassinat, ganivet en mà, i diu: “La seguretat per a vosaltres, croats, és una cosa que només podeu desitjar”. A la pantalla hi apareix imprès un missatge que diu: “El poble de la creu, seguidors de l'església hostil d'Egipte”.\nLa majoria de les víctimes procedia de la província de Minia, situada al sud del Caire. Durant les últimes setmanes, els seus familiars van fer diverses manifestacions per pressionar el Govern d'Egipte perquè actués amb més determinació per alliberar-los. La preocupació es va disparar a partir de divendres, quan l'edició anglesa de la revista de l'Estat Islàmic, la milícia gihadista que controla una àmplia franja de territori a Síria i l'Iraq, va publicar les fotografies dels ostatges.\nEn aquesta publicació, anomenada Dabiq, es justifica l'acció com una venjança pel suposat segrest i assassinat de dues dones cristianes coptes que s'haurien convertit a l'islam el 2010 per part de membres de la seva comunitat. Tot i que no s'ha arribat a provat mai que aquests fets haguessin passat realment, alguns grups extremistes egipcis estan convençuts que sí que són reals. Aquest tipus de rumors sobre segrestos i assassinats motivats per conversions religioses, ja sigui de cristians o de musulmans, són habituals a Egipte, i sovint desencadenen baralles sectàries.\nEn declaracions a la premsa, l'Executiu egipci va reconèixer dissabte que desconeixia l'estat de salut dels ostatges o la seva localització, ja que no havia pogut contactar amb els captors. A més, va oferir a tots aquells expatriats egipcis l'opció de ser evacuats de Líbia si ho desitjaven. Aquesta no és la primera vegada que un grup gihadista libi assassina un grup d'immigrants cristians coptes. Fa aproximadament un any, van aparèixer en una platja els cadàvers de set coreligionaris, una minoria que representa aproximadament el 10% de la població egípcia.\nEl grup gihadista Ansar al-Sharia ha jurat lleialtat al líder de l'Estat Islàmic, Abu Baker al-Bagdadi. Després de la guerra civil de 2011, que va acabar amb la caiguda del règim de Moammar al-Gaddafi, el Govern central de Líbia va perdre el control del territori, en mans de multitud de milícies. Algunes professen una ideologia extremista islàmica, com la que domina Derna, una ciutat portuària situada a l'est d'aquest país àrab.